钦定古今图书集成/理学汇编/文学典/第140卷 > 《徐师曾文体明辩》 > 《册》
## 钦定古今图书集成/理学汇编/文学典/第140卷 > 《徐师曾文体明辩》 > 《册》

按：《说文》云：“册，符命也。”字本作策。蔡邕云：“策者，简也。”汉
制命令，其一曰策，书长二尺，短者半之。其次一长一
短，两编，下附篆书，以命诸侯王。三公亦以诔谥，而三
公以罪免，则一木两行，隶书而赐之，其长一尺。当是
之时，惟用木简，故其字作策。至于唐人，逮下之制有
六，其三曰册，字始作册，盖以金玉为之。《说文》所谓“诸
侯进受于王，象其札一长一短，中有二编之形者是
也。又按：古者册书，施之臣下而已，后世则郊祀、祭享、
称尊、加谥、寓哀之属亦皆用之，故其文渐繁。今汇而
辩之，其目凡十有一：一曰祝册，郊祀祭享用之；二曰
玉册，上尊号用之；三曰立册，立帝、立后、立太子用之；
四曰封册，封诸王用之；五曰哀册，迁‘梓宫及太子诸
王、大臣薨逝用之；六曰《赠册》，赠号赠官用之；七曰《谥
册》，上谥赐谥用之；八曰《赠谥册》，赠官并赐谥用之；九
曰《祭册》，赐大臣祭用之；十曰《赐册》，报赐臣下用之；十
一曰《免册》’”，罢免大臣用之。今制，郊祀、立后、立储、封王、
封妃亦皆用册，而玉、金、银、铜之制，各有等差，盖自古
迄今，王言之所不可阙者也。今录古作以《垂式》云